KOMMISSIONENS FORORDNING (EF) Nr. 989/98 af 11. maj 1998 om anden ændring af forordning (EF) nr. 370/98 om undtagelsesforanstaltninger til støtte for markedet for svinekød i Tyskland
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse produktionsområder i Tyskland blev der ved Kommissionens forordning (EF) nr. 370/98 (3), senest ændret ved forordning (EF) nr. 743/98 (4), vedtaget undtagelsesforanstaltninger til støtte for markedet for svinekød i denne medlemsstat;
det er af hensyn til videreførelsen af de veterinære og handelsmæssige restriktioner i de pågældende regioner hensigtsmæssigt at forhøje antallet af smågrise og unge smågrise, der kan leveres til de kompetente myndigheder, hvilket gør det muligt at fortsætte undtagelsesforanstaltningerne fra og med 22. april 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I til forordning (EF) nr. 370/98 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 22. april 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. maj 1998.